สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 28 มิ.ย.60
29 มิ.ย. 2560

ดัชนีดาวโจนส์ตลาดหุ้นนิวยอร์กปิดพุ่งขึ้น เมื่อคืนนี้ (28 มิ.ย.) โดยได้แรงหนุนจากการดีดตัวขึ้นของหุ้นกลุ่มการเงิน หลังจากผลตอบแทนพันธบัตรสหรัฐปรับตัวสูงขึ้น นอกจากนี้ ตลาดยังได้รับปัจจัยบวกจากแรงซื้อที่ส่งเข้าหนุนหุ้นกลุ่มเทคโนโลยี และหุ้นบริษัทที่เปิดเผยผลประกอบการแข็งแกร่ง ซึ่งรวมถึงหุ้นเจเนอรัล มิลส์ ผู้ผลิตอาหารรายใหญ่ของสหรัฐ
ดัชนีเฉลี่ยอุตสาหกรรมดาวโจนส์ปิดที่ 21,454.61 จุด พุ่งขึ้น 143.95 จุด หรือ +0.68% ดัชนี S&amp;P500 ปิดที่ 2,440.69 จุด เพิ่มขึ้น 21.31 จุด หรือ +0.88% ดัชนี Nasdaq ปิดที่ 6,234.41 จุด เพิ่มขึ้น 87.79 จุด หรือ +1.43%
 
ตลาดหุ้นยุโรปปิดลบ เมื่อคืนนี้ (28 มิ.ย.) หลังจากนายมาร์ค คาร์นีย์ ผู้ว่าการธนาคารกลางอังกฤษได้ออกมาส่งสัญญาณการยกเลิกมาตรการกระตุ้นทางการเงิน นอกจากนี้ เนื่องจากนักลงทุนวิตกกังวลเกี่ยวกับการส่งสัญญาณที่ไม่ชัดเจนของนายมาริโอ ดรากี ประธานธนาคารกลางยุโรป (ECB) ในประเด็นการเปลี่ยนแปลงนโยบายการเงิน
ดัชนี Stoxx Europe 600 ขยับลงเล็กน้อย สู่ระดับ 385.82 จุด
ดัชนี CAC-40 ตลาดหุ้นฝรั่งเศสปิดที่ 5,252.90 จุด ลดลง 5.68 จุด หรือ -0.11% ดัชนี FTSE 100 ตลาดหุ้นลอนดอนปิดที่ 7,387.80 จุด ลดลง 46.56 จุด หรือ -0.63% ดัชนี DAX ตลาดหุ้นเยอรมันปิดที่ 12,647.27 จุด ลดลง 23.75 จุด  -0.19%
 
ตลาดหุ้นลอนดอนปิดที่ระดับต่ำสุดในรอบ 7 สัปดาห์ เมื่อคืนนี้ (28 มิ.ย.) ด้วยปัจจัยลบจากการที่สกุลเงินปอนด์แข็งค่าขึ้น ภายหลังจากนายมาร์ค คาร์นีย์ ผู้ว่าการธนาคารกลางอังกฤษ (BoE) ได้กล่าวถึงความจำเป็นที่อังกฤษจะต้องยกเลิกมาตรการกระตุ้นทางการเงิน
ดัชนี FTSE 100 ลดลง 46.56 จุด หรือ -0.63% ปิดที่ 7,387.80 จุด
 
สัญญาทองคำตลาดนิวยอร์กปิดบวก เมื่อคืนนี้ (28 มิ.ย.) โดยได้แรงหนุนจากสกุลเงินดอลลาร์ที่อ่อนค่าเมื่อเทียบกับสกุลเงินหลักๆ อย่างไรก็ตาม การพุ่งขึ้นของตลาดหุ้นและผลตอบแทนพันธบัตรสหรัฐ ได้สกัดแรงบวกของราคาทองคำ
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 2.2 ดอลลาร์ หรือ 0.18% ปิดที่ระดับ 1,249.10 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 14 เซนต์ หรือ 0.8% ปิดที่ 16.791 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 3.30 ดอลลาร์ หรือ 0.4% ปิดที่ 924.20 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 3.75 ดอลลาร์ หรือ 0.4% ปิดที่ 854.60 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดเพิ่มขึ้น เมื่อคืนนี้ (28 มิ.ย.) หลังจากสำนักงานสารสนเทศด้านการพลังงานของรัฐบาลสหรัฐ (EIA) รายงานว่า การผลิตน้ำมันดิบของสหรัฐปรับตัวลดลงในสัปดาห์ที่แล้ว
สัญญาน้ำมันดิบ WTI ส่งมอบเดือนส.ค. เพิ่มขึ้น 50 เซนต์ หรือ 1.1%, ปิดที่ 44.74 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. เพิ่มขึ้น 66 เซนต์ หรือ 1.4% ปิดที่ 47.31 ดอลลาร์/บาร์เรล
 
สกุลเงินยูโรและปอนด์แข็งค่าขึ้น เมื่อเทียบกับดอลลาร์สหรัฐ ในการซื้อขายที่ตลาดนิวยอร์กเมื่อคืนนี้ (28 มิ.ย.) โดยยูโรได้รับแรงหนุนจากถ้อยแถลงของนายมาริโอ ดรากี ประธานธนาคารกลางยุโรป (ECB) ซึ่งทำให้ตลาดการเงินเข้าใจว่า เขากำลังส่งสัญญาณที่จะเปลี่ยนแปลงนโยบายการเงินให้เข้มงวดมากขึ้น แม้ว่าเจ้าหน้าที่ ECB ได้ออกมาชี้แจงในภายหลังว่า นายดรากีไม่ได้ส่งสัญญาณเช่นนั้นก็ตาม ขณะที่สกุลเงินปอนด์ได้ปัจจัยหนุนจากการที่นายมาร์ค คาร์นีย์ ผู้ว่าการธนาคารกลางอังกฤษ (BoE) ได้กล่าวถึงความจำเป็นที่อังกฤษจะต้องยกเลิกมาตรการกระตุ้นทางการเงิน
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.1382 ดอลลาร์ จากระดับ 1.1339 ดอลลาร์ ในขณะที่ปอนด์แข็งค่าขึ้นแตะ 1.2936 ดอลลาร์ จากระดับ 1.2800 ดอลลาร์ และดอลลาร์ออสเตรเลีย แข็งค่าขึ้นที่ระดับ  0.7638 ดอลลาร์ จากระดับ 0.7592 ดอลลาร์
ดอลลาร์แข็งค่าขึ้นเมื่อเทียบกับเยน ที่ระดับ 112.32 เยน จากระดับ 112.15 เยน แต่อ่อนค่าลงเมื่อเทียบกับฟรังก์สวิส ที่ระดับ 0.9596 ฟรังก์สวิส จากระดับ 0.9601 ฟรังก์สวิส